open-index/open-wikipedia-markdown huggingface dataset:
প্রিয়ল গোর

**প্রিয়ল গোর** একজন ভারতীয় টেলিভিশন এবং চলচ্চিত্র অভিনেত্রী। তিনি বহু হিন্দী টেলিভিশন ধারাবাহিকে অভিনয় করেছেন যার মধ্যে *ইচ্ছাপ্যারি নাগিন* -এ ইচ্ছা চরিত্রে অভিনয়ের জন্য তিনি সবচেয়ে বেশি পরিচিত।

## ব্যক্তিগত জীবন
প্রিয়ল গোর মুম্বাইয়ের একটি গুজরাটি পরিবারে জন্মগ্রহণ করেছিলেন।  তার একটি ছোট ভাই এবং একটি বড় বোন আছে।

## কর্মজীবন
প্রিয়লের মায়ের ইচ্ছা ছিল যাতে প্রিয়ল  একজন অভিনয়কে পেশা হিসাবে বেছে নেন। প্রিয়ল ২০১০ সালে *রাম মিলায়ে জোড়ি* ধারাবাহিকে প্রধান নারী চরিত্রে অভিনয় করে তার অভিনয় জীবন শুরু করেন। সেই একই বছর,তিনি ডিজনি চ্যানেলের *ঈশান: স্বপ্ন কো আওয়াজ দে*  নামক ধারাবাহিকে একটি চরিত্রে অভিনয় করেন।  সতেরো বছর বয়সে  প্রিয়ল সনি টিভির *দেখা এক খোয়াব* ধারাবাহিকে মনিয়া ওরফে মান্যতার ভূমিকায় অভিনয় করেন।  এর পরে তিনি *বাত হামারি পাক্কি হ্যায়* এবং *আম্মাজি কি গালি* নামক ধারাবাহিকে সহায়ক ভূমিকায় অভিনয় করেছিলেন। পরবর্তীতে তিনি *গুমরাহ: এন্ড অফ ইনোসেন্স*, *ইয়ে হ্যায় আশিকি*  *এমটিভি ওয়েবেড*  এবং *সাবধান ইন্ডিয়া*  -এর মতো বিভিন্ন পর্বভিত্তিক ধারাবাহিকের একক পর্বে অভিনয় করেন। প্রিয়ল লাইক ওকে চ্যানেলের *এক বুন্দ ইশক*  ধারাবাহিকে একটি স্বল্পদৈর্ঘ্যের চরিত্রে অভিনয় করেন।  তিনি পাকিস্তানি শো *ম্যাডভেঞ্চারসেও* অংশগ্রহণ করেছিলেন। এছাড়াও তিনি বিভিন্ন টেলিভিশন এবং মুদ্রিত বিজ্ঞাপনে কাজ করেছেন যেগুলো তাকে আরও জনপ্রিয়তা অর্জনে সাহায্য করেছে। 

২০১৩ সালে, প্রিয়ল প্রেম ও কৌতুকমূলক পাঞ্জাবি চলচ্চিত্র *জাস্ট ইউ অ্যান্ড মি*  -এর মাধ্যমে প্রথমবার  পূর্ণদৈর্ঘ্য চলচ্চিত্রে অভিনয় করার সুযোগ পান, যেখানে তিনি গীত নামে একজন এনআরআই মহিলার চরিত্রে অভিনয় করেন। 

২০১৪ সালে প্রয়ল তেলুগু চলচ্চিত্র জগতে আত্মপ্রকাশ করেন।  শশী কিরণ নারায়নার *সাহেবা সুব্রামণ্যম* ছিল তার প্রথম তেলুগু ছবি, যা মালয়ালম চলচ্চিত্র, *থাত্তাথিন মারায়াথু* এর তেলুগু পুনর্নির্মান।  তিনি ২০১৫ সালের মালায়ালাম ছবি *আনারকলিতে* পৃথ্বীরাজ সুকুমারনের সাথে জুটি বেঁধেছিলেন এবং চলচ্চিত্রের প্রধান নারী চরিত্রে অভিনয় করেছিলেন।  তিনি বেনজিথ বেবি মাইলাডির একটি মালায়ালাম ছবি *গড ব্লেস ইউ* -তে অভিনয় করার জন্য চুক্তিবদ্ধ হয়েছিলেন।  ২০১৮ সালে, তিনি *মায়া ২* নামক একটি ওয়েব-সিরিজে একজন সমকামী নারীর প্রধান ভূমিকায় অভিনয় করেছিলেন।  ২০১৮ সালের জুনে, তিনি জি টিভির সোপ অপেরা *আপ কে আ জানে সে*  -তে চামেলির চরিত্রে অভিনয় করেন।  ২০২০ সালে, তিনি কালারস টিভির অনুষ্ঠান *নাটি পিঙ্কি কি লাম্বি লাভ স্টোরি* -এ পার্বতী চরিত্রে অভিনয় করেন। ২০২১ সালে, তিনি সনি সাবের ধারাবাহিক *তেরা ইয়ার হুঁ ম্যায়* -তে মমতা চরিত্রে অভিনয় করেছিলেন। 

## চলচ্চিত্র তালিকা

## তথ্যসূত্র

বিষয়শ্রেণী:১৯৯৪-এ জন্ম
বিষয়শ্রেণী:পাঞ্জাবি চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:গুজরাতের অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:জীবিত ব্যক্তি
থাঙ্কমণি গোপীনাথ

**মঙ্গত মুল্যাক্কল থাঙ্কমনি**, যিনি তার বিবাহ পরবর্তী নাম **থাঙ্কমনি গোপীনাথ** (২৭ মার্চ ১৯১৮- ২৮ ডিসেম্বর ১৯৯০) সম্বোধনেই বেশি পরিচিত ছিলেন, তিনি কেরালার একজন বিশিষ্ট ভারতীয় মোহিনিয়াত্তম নৃত্যশিল্পী এবং নৃত্য প্রশিক্ষক। তিনি নৃত্য শিল্পী ও প্রশিক্ষক গুরু গোপীনাথের স্ত্রী এবং সহ-নৃত্যশিল্পী। তিনি ছিলেন কালামন্ডলম প্রতিষ্ঠানের প্রথম মোহিনীঅট্টম ছাত্রী। কেরালার নারী অগ্রগতির ইতিহাসে থাঙ্কামণিকে অন্যতম গুরুত্বপূর্ণ প্রতীক হিসেবে বিবেচনা করা হয়, যিনি এমন এক সময়ে মোহিনীঅট্টম শিখেছিলেন যখন কেরালায় মেয়েদের জন্য নৃত্য শেখা এবং পরিবেশন করা অনৈতিক বলে বিবেচিত হত। তিনি ১৯৪১ সালের মালয়ালম চলচ্চিত্র প্রহ্লাদেও অভিনয় করেছেন এবং একটি গান গেয়েছেন।

## জীবনী
থাঙ্কমণি জন্ম ১৯১৮ সালের ২৭ মার্চ বর্তমান ত্রিশুর জেলার কুন্নামকুলামে । তার বাবা-মা ছিলেন পান্থলাত গোবিন্দন নায়ার এবং মাঙ্গত মুলাক্কল কুঞ্জিকাভাম্মা। যখন নৃত্যগুরু ভাল্লাথল তার কলামণ্ডলম প্রতিষ্ঠানের সূচনা করেন, তখন তিনিই ছিলেন সেই প্রতিষ্ঠানের প্রথম মোহিনীয়াট্টম ছাত্রী।

১৯৩৬ সালের সেপ্টেম্বরে তিনি নৃত্যশিলী গুরু গোপীনাথের সাথে বিবাহ বন্ধনে আবদ্ধ হন। থাঙ্কমণি তার স্বামী গুরু গোপীনাথের সাথে তৃতীয় মালয়ালম সবাক চলচ্চিত্র *প্রহ্লাদ* (১৯৪১) -এ কায়াথুর ভূমিকায় অভিনয় করেছিলেন। তিনি মালায়ালাম সিনেমার সূচনাকালের সময়ে, প্রথম শ্রেনীর অভিনেত্রীদের একজন হয়ে ওঠেন। মহিলা প্রধান চরিত্রে অভিনয়ের পাশাপাশি, তিনি ছবিতে গানও গেয়েছিলেন। বিয়ের পর থাঙ্কমণি গোপীনাথ ধীরে ধীরে মোহিনীঅট্টম নাচের মঞ্চ প্রদর্শনী বন্ধ করে দেন। তিনি ও তার স্বামী একসাথে, কেরালা নাটানাম (মূল নাম কথাকলি নাটানাম) নামে একটি উদ্ভাবনী নৃত্যশৈলীর নির্মাণ করেন এবং সেই বিশেষ নৃত্যধারাকে জনপ্রিয় করে তোলেন। গুরু গোপীনাথের সাথে তার নৃত্য পরিবেশন ততকালীন দক্ষিণ ভারতে অতি জনপ্রিয় ছিল।

থাঙ্কমণি গোপীনাথ শ্রী চিত্রোদয় নৃত্য কলেজে নৃত্য শেখাতেন, যা ছিল ত্রিবাঙ্কুর অঞ্চলের প্রথম নৃত্য বিদ্যালয়। তিনি ললিতা, পদ্মিনী, রাগিনী, ভবানী চেল্লাপ্পান, মঙ্গলা এবং লক্ষ্মীর মতো কেরালা নাট্যজগতের প্রখ্যাত শিল্পীর শিক্ষিকা ছিলেন।

১৯৪০ এবং ১৯৫০ এর দশকে ভারতের সবচেয়ে জনপ্রিয় নৃত্যশিল্পীদের মধ্যে গুরু গোপীনাথ-থাঙ্কমণি গোপীনাথ ছিলেন অন্যতম। থাঙ্কমণি ১৯৬০-এর দশকের শেষের দিকে নাচের মঞ্চ থেকে অবসর নেন। তিনি তিরুবনন্তপুরমের ভাট্টিউরকাভুতে বিশ্ব কলা কেন্দ্রম ভারানা সমিতির সদস্য হন। গুরু গোপীনাথের মৃত্যুর তিন বছর পর, ১৯৯০ সালের ২৮ ডিসেম্বর তিনি মারা যান।

## তথ্যসূত্র

বিষয়শ্রেণী:মালয়ালম নেপথ্য সঙ্গীতশিল্পী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:ভারতীয় ধ্রুপদী নৃত্যের শিক্ষক
বিষয়শ্রেণী:২০শ শতাব্দীর ভারতীয় নারী শিল্পী
বিষয়শ্রেণী:২০শ শতাব্দীর ভারতীয় নৃত্যশিল্পী
বিষয়শ্রেণী:কেরলের নৃত্যশিল্পী
বিষয়শ্রেণী:মালয়ালী ব্যক্তি
বিষয়শ্রেণী:১৯৯০-এ মৃত্যু
বিষয়শ্রেণী:১৯১৮-এ জন্ম
লিউ ঝি

**লিউ ঝি** ( জিয়াওরজিং : , প্রায় ১৬৬০ – প্রায় ১৭৩৯), অথবা **লিউ চিহ**,  চিং রাজবংশের একজন চীনা সুন্নি হানাফি - মাতুরিদি পণ্ডিত ছিলেন। তিনি নব্যকনফুসীয় চিন্তাধারার হুইরু (মুসলিম) প্রবক্তাদের মধ্যে অন্যতম ছিলেন। তাঁর প্রধান উদ্দেশ্য ছিল ইসলামী দর্শনকে চীনা বুদ্ধিজীবীদের কাছে বোধগম্য করা এবং হুই চীনা জনগোষ্ঠীর জন্য ইসলামী বিশ্বাস ব্যাখ্যা করা। তিনি প্রায়ই বৌদ্ধ, তাওবাদ এবং বিশেষ করে নব্য-কনফুসীয়বাদ শব্দাবলী ব্যবহার করে ইসলামী ধারণার সঙ্গে মিল বের করতেন। তিনি নানজিং শহরের বাসিন্দা ছিলেন।  তার সবচেয়ে গুরুত্বপূর্ণ রচনা *তিয়ানফাং শিংলি* বা "স্বর্গের দিকে প্রকৃতি ও নীতি", ইসলামী বিশ্বাসের প্রামাণিক ব্যাখ্যা হিসেবে ধরা হয়। এটি ১৭৬০ থেকে ১৯৩৯ সালের মধ্যে ২৫ বার পুনঃপ্রকাশিত হয়েছে। বেশিরভাগ  চীনাভাষী মুসলিমরা এ বই পড়ে থাকে।

লিউ ঝি ১৬৬০ সালের দিকে একটি পণ্ডিত পরিবারে জন্মগ্রহণ করেন।  শৈশবে তিনি তার বাবা লিউ সানজি ( ) এর কাছ থেকে শিক্ষা লাভ করেছিলেন। ১২ বছর বয়সে, নানজিংয়ের গার্ডেন অফ মিলিটারি স্টাডিজ মসজিদে, (যা এখন আর নেই) তিনি ইউয়ান রুকি ( ) এর কাছে ধর্মগ্রন্থ পাঠ করা শেখেন। ১৫ বছর বয়সে তিনি তার বাড়িতে পড়াশোনার পেশা শুরু করেন। পনেরো বছর ধরে তিনি কনফুসিয়ানিজম, বৌদ্ধধর্ম, দাওবাদ এবং "পাশ্চাত্য বিদ্যা" অধ্যয়ন করেন। তিনি কনফুসিয়াস এবং মেনসিয়াসকে "প্রাচ্যের ঋষি" এবং মুহাম্মদকে "পশ্চিমের ঋষি" বলে মনে করতেন। তিনি আরও মনে করতেন যে ইসলামের ধর্মগ্রন্থগুলো কনফুসিয়াস ও মেনসিয়াসের উদ্দেশ্যের সঙ্গে মোটামুটি মিলে যায়। ৩০ বছর বয়স থেকে তিনি নানজিংয়ের চিংলিয়াংশান পাহাড়ের পাদদেশে বসবাস শুরু করেন। সেখানে তিনি কনফুসিয়ান শিক্ষার আলোকে ইসলামী ধর্মগ্রন্থ ব্যাখ্যা ও বিশ্লেষণ শুরু করেন। প্রায় ২০ বছর ধরে এটি চলছিল। এই সময়ে তিনি দুবার তার পাণ্ডুলিপি নিয়ে মুসলিম ও অমুসলিমদের পরামর্শ ও মতামতের জন্য জিয়াংসু, শানতুং, হপেই, হনান, আনহুয়েই, চচিয়াং, কুয়াংতুংসহ বিভিন্ন স্থানে ভ্রমণ করেন। জীবনের শেষভাগে তিনি নানজিংয়ের চিংলিয়াংশানে তার কর্মস্থল "সাওয়েলৌতে" (ঝরা পাতার ঘর) বসবাস করেন।

তিনি আরবি ও ফার্সি শিখেছিলেন এবং বৌদ্ধধর্ম ও তাওবাদও অধ্যয়ন করেছিলেন। তিনি ১৬৭৪, ১৭১০ এবং ১৭২১ সালে ইসলাম নিয়ে বেশ কয়েকটি রচনা লিখেছিলেন।

তার লেখাগুলো হান কিতাবের অংশ হয়ে ওঠে। এতে ইসলাম ও কনফুসীয়বাদের সংমিশ্রণ দেখা যায়।

তিনি বলেন যে, মুসলমানদের স্বর্গের আদেশে বিশ্বাস করার এবং সম্রাটের সেবা করার অনুমতি ছিল। কারণ আল্লাহ স্বর্গের আদেশকে অস্তিত্বে রেখেছিলেন।

লিউ চির মৃত্যুর পর তার কবর চীনা মুসলিমদের তীর্থস্থানে পরিণত হয়। প্রতি বছর হাজার হাজার মানুষ তার কবর দেখতে আসে।

## আরো দেখুন

* চীনা ইসলামী পণ্ডিত ওয়াং দাইয়ুকে প্রথম হান কিতাব লেখক হিসেবে বিবেচনা করা হয়।
* ইউসুফ মা ডেক্সিন, পরবর্তীকালে একজন চীনা ইসলামী দার্শনিক এবং সংস্কারবাদী।
* মা ঝু
* হানাফীদের তালিকা
* আশ'আরি এবং মাতুরিদিদের তালিকা
* মুসলিম ধর্মতত্ত্ববিদদের তালিকা

## তথ্যসূত্র

## বহিঃসংযোগ

* লিউ ঝি: চীনের ১৭শ শতকের মুসলিম পণ্ডিতের সংক্ষিপ্ত ইতিহাস ()

বিষয়শ্রেণী:১৭৪৫-এ মৃত্যু
বিষয়শ্রেণী:১৭৩৯-এ মৃত্যু
বিষয়শ্রেণী:১৬৬০-এ জন্ম
বিষয়শ্রেণী:১৬৫৫-এ জন্ম
বিষয়শ্রেণী:১৮শ শতাব্দীর মুসলিম ধর্মতত্ত্ববিদ
বিষয়শ্রেণী:চীনা কনফুসীয়বাদী
বিষয়শ্রেণী:হুয়েই জাতি
বিষয়শ্রেণী:সুন্নি মুসলিম পণ্ডিত
বিষয়শ্রেণী:সুন্নি ইমাম
বিষয়শ্রেণী:সুন্নি সুফি
বিষয়শ্রেণী:শায়খুল ইসলাম
বিষয়শ্রেণী:মাতুরিদি ব্যক্তি
বিষয়শ্রেণী:হানাফী ব্যক্তি
বিষয়শ্রেণী:চীনা ভাষার লেখা থাকা নিবন্ধ
শ্রীগৌরী সাওয়ান্ত

**শ্রীগৌরী** ( **গৌরী** ) **সাওয়ান্ত** ভারতের মুম্বাইয়ের একজন রূপান্তরিত লিঙ্গ বা ট্রান্সজেন্ডার কর্মী। তিনি সখী চর চৌঘি সংগঠনের পরিচালিকা, যারা রূপান্তরিত লিঙ্গ কর্মী এবং এইচআইভি/এইডস আক্রান্ত ব্যক্তিদের সাহায্য করে। তিনি ভিক্সের একটি বিজ্ঞাপনে অভিনয় করেছিলেন। তাঁকে মহারাষ্ট্রে নির্বাচন কমিশনের শুভেচ্ছাদূত করা হয়েছিল।

## জীবনের প্রথমার্ধ
সাওয়ান্তের জন্ম ও বেড়ে ওঠা পুনেতেই। তাঁর মা সাত বছর বয়সে মারা যান এবং তিনি তাঁর ঠাকুমার কাছে বড়ো হয়ে ওঠেন। তাঁর বাবা একজন পুলিশ অফিসার। বাবার মনোভঙ্গের কারণ হতে চাননি বলে ১৪ বা ১৫ বছর বয়সে তিনি বাড়ি ছেড়ে চলে যান।

## সক্রিয়তা
সাওয়ান্ত ২০০০ সালে সখী চর চৌঘি সংগঠনের প্রতিষ্ঠা করেন। এই বেসরকারী সংস্থা বা এনজিওটি নিরাপদ যৌনতা প্রচার করে এবং রূপান্তরিত লিঙ্গ বা ট্রান্সজেন্ডারদের পরামর্শ প্রদান করে। ২০১৪ সালে, তিনি প্রথম রূপান্তরিত লিঙ্গ ব্যক্তি হিসেবে ভারতের সুপ্রিম কোর্টে ট্রান্সজেন্ডারদের দত্তক গ্রহণের অধিকারের জন্য আবেদন করেছিলেন। তিনি জাতীয় আইনগত পরিষেবা কর্তৃপক্ষ (এনএএলএসএ) মামলার ( *জাতীয় আইনগত পরিষেবা কর্তৃপক্ষ বনাম ভারত ইউনিয়ন* ) একজন আবেদনকারী ছিলেন, যেখানে সুপ্রিম কোর্ট রূপান্তরিত লিঙ্গ ব্যক্তিদের বা ট্রান্সজেন্ডারদের তৃতীয় লিঙ্গ হিসেবে স্বীকৃতি দিয়েছিল। গায়ত্রী নামে একটি মেয়ের মা এইডসে মারা যাওয়ার পর, ২০০৮ সালে সাওয়ান্ত গায়ত্রীকে দত্তক নেন।

## ব্যক্তিগত জীবন এবং পরিবার
সাওয়ান্তের একটি দত্তক কন্যা আছে, কন্যাটির ৪ বছর বয়সে তিনি তাকে দত্তক নিয়েছিলেন। সাওয়ান্ত এক সাক্ষাৎকারে বলেছিলেন যে মেয়েটির আসল মা, একজন যৌনকর্মী ছিলেন এবং এইডসে মারা গিয়েছিলেন। মেয়েটির যৌন-পাচার শিল্পে বিক্রি হয়ে যাবার সম্ভাবনা অনুভব করে তিনি তাকে দত্তক নিয়েছিলেন।

## জনপ্রিয় সংস্কৃতিতে
২০১৭ সালে, সাওয়ান্তকে কোম্পানির "টাচ অফ কেয়ার" প্রচারণার অংশ হিসেবে ভিক্সের একটি বিজ্ঞাপনে স্থান দেওয়া হয়েছিল। এতে সাওয়ান্ত এবং তার দত্তক কন্যার গল্প দেখানো হয়েছিল।

জিওসিনেমায় *"তালি"* নামে একটি দুরদর্শন শ্রেণী বা সিরিজ তৈরী হয়েছে যেখানে সুস্মিতা সেন গৌরী সাওয়ান্তের ভূমিকায় অভিনয় করছেন।

## তথ্যসূত্র

বিষয়শ্রেণী:২১শ শতাব্দীর ভারতীয় নারী
বিষয়শ্রেণী:২১শ শতাব্দীর ভারতীয় এলজিবিটিকিউ ব্যক্তি
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:রূপান্তরকামী অধিকার কর্মী
কুম-কুম ভাবনানি

**কুম-কুম ভাবনানি** একজন বিশ্ববিদ্যালয়ের অধ্যাপক, চলচ্চিত্র নির্মাতা এবং লেখিকা। ২০১৮ সাল থেকে, তিনি সান্তা বারবারার ক্যালিফোর্নিয়া বিশ্ববিদ্যালয়ে অধ্যাপনা করছেন। তিনি সমাজবিজ্ঞানের অধ্যাপিকা এবং নারীবাদী অধ্যয়ন এবং গ্লোবাল অ্যান্ড ইন্টারন্যাশনাল স্টাডিজের বিশিষ্ট অধ্যাপিকা। ওখানে তিনি নারী, সংস্কৃতি এবং উন্নয়নের আন্তঃবিষয়ক কার্যসূচীর সভাপতি বা চেয়ারম্যান। তিনি ক্যালিফোর্নিয়া বিশ্ববিদ্যালয়ের অধ্যয়ন বিষয়ক ব্যবস্থাপক মন্ডলীর সভাপতির পদে (২০১৯-২০) দায়িত্ব পালন করেছেন।

২০০৬ সালে,কুম-কুম ভাবনানি সেনেগাল, ব্রাজিল, ভারত এবং জেরুজালেমে তার গবেষণার উপর ভিত্তি করে তৈরি প্রথম পূর্ণদৈর্ঘ্য তথ্যচিত্র, *দ্য শেপ অফ ওয়াটার*, প্রথম প্রদর্শনের আয়োজন করেন। এটির বর্ণনা করেছেন সুসান সারানডন। কুম-কুম ভাবনানি ২০১২ সালে *নাথিং লাইক চকলেট* এবং ২০১৪ সালে *লুটা*-র প্রথম প্রদর্শনের আয়োজন করেন। কুম-কুম ভাবনানি মিরর হ্যামার ফিল্মস সংস্থার প্রতিষ্ঠাতা এবং পরিচালক।

## পটভূমি এবং শিক্ষা
ভারতে জন্মগ্রহণকারী এবং লন্ডনে বেড়ে ওঠা, কুম-কুম ভাবনানি ব্রিস্টল বিশ্ববিদ্যালয় থেকে মনোবিজ্ঞানে  তাঁর বি.এসসি. (অনার্স)  ডিগ্রি সম্পন্ন করেন। তিনি নটিংহ্যাম বিশ্ববিদ্যালয় থেকে শিশু ও শিক্ষাগত মনোবিজ্ঞানে এমএ সম্পন্ন করেছেন। ১৯৮৮ সালে কেমব্রিজ বিশ্ববিদ্যালয় ( কিংস কলেজ ) তার পিএইচডি (১৯৮৩-১৯৮৭) ডিগ্রি প্রদান করে। তিনি ১৯৯১ সালে সান্তা বারবারার ক্যালিফোর্নিয়া বিশ্ববিদ্যালয়ে আসেন।

## প্রকাশনা
কুম-কুম ভাবনানি লিখিত বই এবং সহ-সম্পাদিত খণ্ডগুলির মধ্যে রয়েছে *টকিং পলিটিক্স* (কেমব্রিজ ইউনিভার্সিটি প্রেস), *[[নারীবাদ|ফেমিনিজম]] অ্যান্ড '[[নরবর্ণ|রেস]]*' (অক্সফোর্ড ইউনিভার্সিটি প্রেস), *[[নারীবাদ|ফেমিনিস্ট]] ফিউচারস* (জেড প্রেস), এবং *অন দ্য এজেস অফ ডেভেলপমেন্ট* (রাউটলেজ)। তিনি ২০০০সাল থেকে ২০০২ সাল পর্যন্ত ম্যাসাচুসেটসের স্মিথ কলেজে *"মেরিডিয়ানস: ফেমিনিজম, রেস, ট্রান্সন্যাশনালিজম"* বইয়ের উদ্বোধনী সম্পাদক ছিলেন। 

## চলচ্চিত্র তালিকা

## তথ্যসূত্র

## বহিঃসংযোগ

* 

বিষয়শ্রেণী:মার্কিন নারীবাদী
বিষয়শ্রেণী:মার্কিন যুক্তরাষ্ট্রে ব্রিটিশ অভিবাসী
বিষয়শ্রেণী:ভারতীয় প্রামাণ্য চলচ্চিত্র নির্মাতা
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:যুক্তরাজ্যে ভারতীয় অভিবাসী
বিষয়শ্রেণী:নটিংহ্যাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কিংস কলেজ, কেমব্রিজের প্রাক্তন শিক্ষার্থী
বিষয়শ্রেণী:২১শ শতাব্দীর মার্কিন নারী
বিষয়শ্রেণী:মার্কিন সমাজবিজ্ঞানী
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ক্যালিফোর্নিয়া বিশ্ববিদ্যালয়, সান্তা বারবারার শিক্ষক
বিষয়শ্রেণী:২১শ শতাব্দীর ভারতীয় লেখক
বিষয়শ্রেণী:মার্কিন নারী সমাজবিজ্ঞানী
বিষয়শ্রেণী:ভারতীয় নারী সমাজবিজ্ঞানী
শিবব্রত বর্মন

**শিবব্রত বর্মন** একজন বাংলাদেশী লেখক, চিত্রনাট্যকার, অনুবাদক এবং সাংবাদিক। তিনি বাংলা উপন্যাস *বানিয়ালুলু*, *মৃতরাও কথা বোলে* সহ বেশকিছু বই এবং চলচ্চিত্র ও টেলিভিশনের জন্য চিত্রনাট্য লেখার সুপরিচিত। *মৃতরাও কথা বোলে,* থেকে পরবর্তীতে ওয়েব সিরিজ মুন্সিগিরি হিসেবে নির্মিত হয় এবং একাত্তর  এর চিত্রনাট্য লিখেছেন এবং তার লিখিত 'বানিয়ালুলু* থেকে  ওয়েবসিরিজ, [[ঊনলৌকিক|ঊনলৌকিক]] নির্মিত হয়।  তার লিখিত সুরাইয়া গল্পের উপর ভিত্তি করে নির্মিত চলচ্চিত্রটি আনুষ্ঠানিকভাবে *এশিয়ান প্রজেক্ট মার্কেট (এপিএম)* ২০২৩ সালে ২৮তম [[বুসান আন্তর্জাতিক চলচ্চিত্র উৎসব]], প্রোডাউয়ার আউ সুদ ধর্মশালা ল্যাব ২০২৩, [[তাসভির|তাসভীর ফিল্ম মার্কেট]] ২০২৪-এ নির্বাচিত হয়েছিল। বর্মণ বেশ কয়েকটি বই লিখেছেন, চিত্রনাট্য লিখেছেন এবং সাংবাদিক হিসেবেও কাজ করেছেন। 

== প্রাথমিক জীবন এবং শিক্ষা ==
শিবব্রত বর্মণ ১৯৭৩ সালে [[নীলফামারী জেলা|নীলফামারী জেলায়]] জন্মগ্রহণ করেন। তিনি ২০০১ সালে বাংলাদেশের জাতীয় বিশ্ববিদ্যালয় থেকে রাষ্ট্রবিজ্ঞানে স্নাতকোত্তর ডিগ্রি অর্জন করেন। তিনি [[ঢাকা বিশ্ববিদ্যালয়|ঢাকা বিশ্ববিদ্যালয়ের]] চারুকলা অনুষদে স্নাতক ডিগ্রি অর্জন করেন। 

== কর্মজীবন ==

=== সাহিত্য ===
শিবব্রত বর্মন কর্তৃক লিখিত বইগুলো হল -*বানিয়ালুলু* (২০১৯), *মৃত্যুরাও কথা বোলে* (২০২১) *সুরাইয়া* (২০২২), এবং *শোধ* (২০২৫)।  ২০০৮ সালে, তিনি ইয়ান মার্টেলের উপন্যাস *"লাইফ অফ পাই"* বাংলায় অনুবাদ করেন। বর্মন *ইআর্কির* জন্য ব্যঙ্গও লেখেন। 

=== সাংবাদিকতা ===
বর্মণের সাংবাদিকতায় দীর্ঘদিনের অভিজ্ঞতা রয়েছে, তিনি বেশ কয়েকটি স্বনামধন্য বাংলাদেশী সংবাদমাধ্যমে কাজ করেছেন। তিনি ১৯৯৬ সালে [[দৈনিক ভোরের কাগজ|ভোরের কাগজে]] তার কর্মজীবন শুরু করেন, যেখানে তিনি ২০০৩ সাল পর্যন্ত সিনিয়র সাব-এডিটর হিসেবে দায়িত্ব পালন করেন। পরবর্তীতে, তিনি দ্য [[ইনডিপেনডেন্ট টেলিভিশন|ইন্ডিপেন্ডেন্ট টিভিতে]] প্রধান সংবাদ সম্পাদক হিসেবে যোগদান করেন, এই পদে তিনি ২০১১ থেকে ২০১৫ সাল পর্যন্ত অধিষ্ঠিত ছিলেন। ২০১৬ থেকে ২০১৯ সাল পর্যন্ত তিনি [[দৈনিক প্রথম আলো|প্রথম আলোতে]] সংবাদ পরিকল্পনা সম্পাদক হিসেবে কাজ করেছেন। এর পর, তিনি ২০১৯ সালে [[দ্য বিজনেস স্ট্যান্ডার্ড|দ্য বিজনেস স্ট্যান্ডার্ডে]] ফিচার এডিটর হিসেবে যোগদান করেন, যেখানে তিনি ২০২০ সাল পর্যন্ত ছিলেন। 

== কাজ ==


== পুরস্কার ==
* [[ঊনলৌকিক]] -এর জন্য *'ডিজিটাল মিডিয়া অ্যাওয়ার্ড, চ্যানেল-আই, বাংলাদেশ** (২০২২)। 
*  [[ঊনলৌকিক]] সিনেমায় সেরা অভিনেতা (পুরুষ) হিসেবে **চরকি পুরস্কার** (২০২২)। 
* **এশিয়ান ক্রিয়েটিভ অ্যাওয়ার্ডস*' (২০২৩) *ক্যাফে ডিজায়ারের'' জাতীয় পর্যায়ে বিজয়ী।

## তথ্যসূত্র

## বহিঃসংযোগ

* গুডরিডসে শিবব্রত বর্মণ
* 

বিষয়শ্রেণী:ঢাকা বিশ্ববিদ্যালয়ের চারুকলা অনুষদের প্রাক্তন শিক্ষার্থী
বিষয়শ্রেণী:বাংলাদেশী চিত্রনাট্যকার
বিষয়শ্রেণী:বাংলাদেশী লেখক
আরজু গোবিত্রীকর

**আরজু গোবিত্রীকর** একজন ভারতীয় মডেল এবং অভিনেত্রী যিনি মূলত চলচ্চিত্র এবং টেলিভিশন ধারাবাহিকে অভিনয় করেন।

## ব্যক্তিগত জীবন
আরজু গোবিত্রিকর মহারাষ্ট্রের রায়গড়ের পানভেলে একটি চিৎপাবন ব্রাহ্মণ পরিবারে জন্মগ্রহণ করেন । তিনি মুম্বাইতে বড় হয়ে ওঠেন। আরজু *ইলেকট্রনিক্স অ্যান্ড টেলিকমিউনিকেশন ইঞ্জিনিয়ারিং* বিষয়ে পড়াশোনা করেছেন।  তার বড় বোন অদিতি গোবিত্রীকর একজন অভিনেত্রী এবং মডেল।

আরজু মুম্বাই নিবাসী ব্যবসায়ী সিদ্ধার্থ সবরওয়ালকে বিয়ে করেন। তাদের একটি ছেলে আছে যার নাম আশমান। ২০১৯ সালের ১৯ ফেব্রুয়ারী  তারিখে, আরজু তার স্বামীর বিরুদ্ধে একটি পারিবারিক সহিংসতার মামলা দায়ের করেন এবং বিবাহবিচ্ছেদের আপিল করেন। তিনি তাদের ছেলের হেফাজত চেয়েছিলেন। 

## কর্মজীবন
ইঞ্জিনিয়ারিং পটভূমি থাকা সত্ত্বেও, তার বোন অদিতি গোবিত্রিকার তাকে বিনোদন জগতে যোগদান করতে প্রভাবিত করেছিলেন, তাই তিনি কিছু বিজ্ঞাপনে মডেল হিসেবে কাজ করেন। আরজু মালায়ালাম সিনেমা *কাক্কাকুইল* (২০০১) -এ অভিনয় করেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (October 2022)">তথ্যসূত্র প্রয়োজন</span>]]* &#x5D; পরবর্তীতে তিনি অন্যান্য অনেক চলচ্চিত্রে অভিনয় করেন।

আরজু গোবিত্রীকর একজন প্রতিভাবান ভারতীয় অভিনেত্রী, যিনি বিভিন্ন ভাষার চলচ্চিত্রে অভিনয় করেছেন। তার অভিনয় জীবনের শুরু হয় ২০০১ সালে মালায়ালম চলচ্চিত্র *কাক্কাকুইল*-এর মাধ্যমে, যেখানে তিনি রাধিকা মেনন ও রেবতী চরিত্রে অভিনয় করেন। এরপর ২০০২ সালে তিনি তেলুগু চলচ্চিত্র *মনসুথো*-তে স্বপ্না চরিত্রে অভিনয় করেন। তার অভিনয় দক্ষতা তাকে দক্ষিণ ভারতের চলচ্চিত্র জগতে পরিচিত করে তোলে।

২০০৩ সালে আরজু হিন্দি চলচ্চিত্র *বাগবান*-এ প্রিয়া মালহোত্রা চরিত্রে অভিনয় করে বলিউডে নিজের অবস্থান সুদৃঢ় করেন। পরের বছর, ২০০৪-এ, তিনি হিন্দি চলচ্চিত্র *লেটস এনজয়*-এ শ্রেয়া চরিত্রে এবং তামিল চলচ্চিত্র *মন্মধন*-এ ক্যাফের এক মেয়ের চরিত্রে অভিনয় করেন।

২০০৫ সালে আরজু হিন্দি চলচ্চিত্র *ড্রীমস*-এ সিমরান চরিত্রে অভিনয় করেন। এরপর ২০০৮ সালে তিনি একাধারে দুইটি চলচ্চিত্রে অভিনয় করেন—*তুলসী*-তে ডাঃ অঞ্জলি ডি'সুজা চরিত্রে এবং *মেরে বাপ পেহলে আপ*-এ অঞ্জনা 'অঞ্জু' চরিত্রে। তার অভিনয় দক্ষতা এই চলচ্চিত্রগুলিতে প্রশংসিত হয়।

২০১২ সালে আরজু অভিনয় করেন *ওভারটাইম* চলচ্চিত্রে, যেখানে তিনি লিজা চরিত্রে অভিনয় করেন। সর্বশেষ, ২০২০ সালে, তিনি হিন্দি চলচ্চিত্র *ইটস মাই লাইফ*-এ সঞ্জনা শর্মা চরিত্রে অভিনয় করেন।

বহুভাষিক চলচ্চিত্রে কাজ করার মাধ্যমে আরজু গোবিত্রীকর তার অভিনয় জীবনে বৈচিত্র্য এনেছেন। মালায়ালাম, তেলুগু, তামিল ও হিন্দি চলচ্চিত্রে তার অভিনয় দক্ষতা দর্শকদের কাছে প্রশংসিত হয়েছে।

চলচ্চিত্র ছাড়াও আরজু বিভিন্ন টিভি ধারাবাহিকে অভিনয় করেছেন। তিনি *এক লড়কি অঞ্জানি সি* (সনি টিভি) -তে অভিনয় করেন। এছাড়াও তিনি *ঘর এক স্বপ্না*, সিআইডি এবং *[[নাগিন (টেলিভিশন ধারাবাহিক)|নাগিন ২]]* ইত্যাদি ধারাবাহিকে অভিনয় করেন। 

## চলচ্চিত্র তালিকা

### টেলিভিশন

## তথ্যসূত্র

বিষয়শ্রেণী:মহারাষ্ট্রের অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:ভারতীয় হিন্দু
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:জীবিত ব্যক্তি
শ্রুতি মিশ্র

**শ্রুতি মিশ্র** একজন ভারতীয় ব্যাডমিন্টন খেলোয়াড়। ওনার জন্ম ২০০২ সালের ১৩ই আগস্ট। তিনি সুচিত্রা ব্যাডমিন্টন একাডেমির সাথে যুক্ত।

২০২৪ সালের ব্যাডমিন্টন এশিয়া টিম চ্যাম্পিয়নশিপে স্বর্ণপদক জয়ী ভারতীয় মহিলা দলে তিনি অংশ গ্রহণ করেছিলেন। শ্রুতি মিশ্র ভারতের ২০২২ সাল এবং ২০২৪ সালের উবার কাপ দলের অংশ ছিলেন।

## পটভূমি
শ্রুতি মিশ্র ভারতের উত্তর প্রদেশে ১৩ই আগস্ট ২০০২ সালে  জন্মগ্রহণ করেন। মাত্র ছয় বছর বয়সে, তাঁর বাবার দ্বারা ব্যাডমিন্টন খেলতে বাধ্য হওয়ার পর, তিনি কেডি সিং বাবু স্টেডিয়ামে প্রশিক্ষণ শুরু করেন। শ্রুতি মিশ্র প্রথমে এই খেলাটি অপছন্দ করতেন, কিন্তু শেষ পর্যন্ত এটি তার আবেগে পরিণত হয়।

## কর্মজীবন
২০১৯ সালের আগস্ট মাসে, শ্রুতি মিশ্র  বুলগেরিয়ান ছোটদের আন্তর্জাতিক বা জুনিয়র ইন্টারন্যাশনালে তার প্রথম আন্তর্জাতিক খেতাব জিতে নেন। ২০২২ সালের গোড়ার দিকে, মহিলাদের ওড়িশা ওপেন চ্যাম্পিয়নশিপে তিনি সংযোজিতা ঘোরপাড়ের সাথে দ্বৈতে বা ডাবলসে দ্বিতীয় স্থানাধিকারী জুটি ছিলেন। ২০২৩ সালের অক্টোবরে, তিনি বেঙ্গালুরুতে ইন্ডিয়া ইন্টারন্যাশনালের চূড়ান্ত পর্যায়ে পৌঁছেছিলেন এবং দ্বিতীয় স্থানাধিকারী হয়েছিলেন। কয়েক মাস পর, তিনি এবং তার সঙ্গী প্রিয়া কনজেংবাম ২০২৩ সালের জাতীয় ব্যাডমিন্টন চ্যাম্পিয়নশিপ জেতার পর মহিলা দ্বৈতে বা ডাবলসে জাতীয় চ্যাম্পিয়ন হন।

## অর্জনসমূহ

### বিডব্লিউএফ ওয়ার্ল্ড ট্যুর (১ রানার-আপ)
বিডব্লিউএফ ওয়ার্ল্ড ট্যুর, ঘোষিত হয়েছিল ১৯ মার্চ ২০১৭ তারিখে এবং বাস্তবায়িত হয়েছিল ২০১৮ সালে। এটি হল ব্যাডমিন্টন ওয়ার্ল্ড ফেডারেশন (বিডব্লিউএফ) কর্তৃক অনুমোদিত অভিজাত ব্যাডমিন্টন নক্আউট প্রতিযোগিতার একটি ক্রম বা সিরিজ। বিডব্লিউএফ বিশ্ব ভ্রমণ বা ওয়ার্ল্ড ট্যুর বিভিন্ন স্তরে বিভক্ত যেগুলি হল ওয়ার্ল্ড ট্যুর ফাইনাল , সুপার&nbsp;১০০০, সুপার&nbsp;৭৫০, সুপার&nbsp;৫০০, সুপার&nbsp;৩০০ (এইচএসবিসি ওয়ার্ল্ড ট্যুরের অংশ), এবং বিডব্লিউএফ ট্যুর সুপার&nbsp;১০০।

*মহিলাদের ডাবলস*

### বিডব্লিউএফ আন্তর্জাতিক চ্যালেঞ্জ/সিরিজ (১টি শিরোপা, ১টি রানার-আপ)
*মহিলাদের ডাবলস*

:  বিডব্লিউএফ আন্তর্জাতিক চ্যালেঞ্জ ক্রীড়া-প্রতিযোগিতা
:  বিডব্লিউএফ আন্তর্জাতিক শ্রেণী ক্রীড়া-প্রতিযোগিতা
:  বিডব্লিউএফ ফিউচার শ্রেণী ক্রীড়া-প্রতিযোগিতা

### বিডব্লিউএফ জুনিয়র ইন্টারন্যাশনাল (১টি শিরোপা)
*মিশ্র দ্বৈত*

:  বিডব্লিউএফ জুনিয়র আন্তর্জাতিক গ্র্যান্ড প্রিক্স টুর্নামেন্ট
:  বিডব্লিউএফ  জুনিয়র আন্তর্জাতিক চ্যালেঞ্জ টুর্নামেন্ট
:  বিডব্লিউএফ জুনিয়র আন্তর্জাতিক সিরিজ টুর্নামেন্ট
:  বিডব্লিউএফ জুনিয়র ফিউচার সিরিজ টুর্নামেন্ট

## তথ্যসূত্র

## বহিঃসংযোগ

* 
* Shruti Mishra at BWFBadminton.com

বিষয়শ্রেণী:২১শ শতাব্দীর ভারতীয় নারী
বিষয়শ্রেণী:ভারতীয় জাতীয় ব্যাডমিন্টন চ্যাম্পিয়ন
বিষয়শ্রেণী:উত্তরপ্রদেশের নারী ক্রীড়াবিদ
বিষয়শ্রেণী:ভারতীয় নারী ব্যাডমিন্টন খেলোয়াড়
বিষয়শ্রেণী:২০০২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:উত্তরপ্রদেশের ক্রীড়াবিদ
বিষয়শ্রেণী:২১শ শতাব্দীর ভারতীয় নারী ক্রীড়াবিদ
রঞ্জিনী হরিদাস

**রঞ্জিনী হরিদাস** একজন ভারতীয় টেলিভিশন উপস্থাপক, অভিনেত্রী, মডেল এবং ইউটিউবার। তিনি আঞ্চলিক এশিয়ানেট চ্যানেলের *স্টার সিঙ্গার* টিভি অনুষ্ঠানের মাধ্যমে জনপ্রিয় হয়ে ওঠেন । এই অনুষ্ঠানের ৫টি মরশুমে তিনি উপস্থাপিক ছিলেন।

## কর্মজীবন

### উপস্থাপিকা
রঞ্জিনী হরিদাস উচ্চশিক্ষার জন্য লন্ডনে গিয়েছিলেন। ফিরে আসার পর তিনি *এশিয়ানেট ফিল্ম অ্যাওয়ার্ডস*, *অমৃতা টিভি ফিল্ম অ্যাওয়ার্ডস*, এশিয়াভিশন অ্যাওয়ার্ডস, *ফ্লাওয়ার্স টিভি অ্যাওয়ার্ডস*, *জয়হিন্দ ফিল্ম অ্যাওয়ার্ডস* এবং সিআইআইএমএ-এর মতো বেশ কয়েকটি অনুষ্ঠানের উপস্থাপনা করেছিলেন। রঞ্জিনী ২০০০ সালের ফেমিনা মিস কেরালা অনুষ্ঠানে অংশগ্রহণ করে মিস কেরালা খেতাব অর্জন করেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (July 2023)">তথ্যসূত্র প্রয়োজন</span>]]* &#x5D;

### চলচ্চিত্রে উপস্থিতি
*চায়না টাউন* এবং *থালসামায়াম ওরু পেনকুট্টি* (২০১৩) ছবিতে একটি ক্যামিও চরিত্রে অভিনয়ের মাধ্যমে রঞ্জিনী হরিদাস তার অভিনয় যাত্রা শুরু করেন । পরে তিনি অভিনেতা বাবুরাজের সাথে জুটি বেঁধে *এন্ট্রি* (২০১৩) চলচ্চিত্রে কাজ করেন যেখানে রঞ্জিনী একজন পুলিশ অফিসারের ভূমিকায় অভিনয় করেন। এটি ছিল তার প্রথম প্রধান ভূমিকা। ২০১৫ সাল থেকে তিনি ফ্লাওয়ার টিভির একটি অবিচ্ছেদ্য অংশ হিসাবে অনুষ্ঠান পরিচালনা এবং টিভি উপস্থাপিকা উভয় কাজেই অংশগ্রহণ করেছেন। তিনি ২০০৭ থেকে ২০১২ সাল পর্যন্ত এশিয়ানেট টিভিতে *স্টার সিঙ্গার* অনুষ্ঠানটি উপস্থাপনা করেছিলেন। ২০১৭ সালে তিনি *রান বেবি রান*, নামক একটি তারকাদের সাক্ষাৎকার অনুষ্ঠানের সাথে যুক্ত হয়ে এশিয়ানেট চ্যানেলে ফিরে আসেন। তিনি বিগ বস মালায়ালামের প্রথম মরসুমের  অংশগ্রহণকারী ছিলেন।

## বিতর্ক
*স্টার সিঙ্গার* গানের প্রতিযোগিতায় উপস্থাপিকা হিসেবে কাজ করার সময় তার কার্যক্ষেত্রের সীমানা উল্লঙ্ঘনের জন্য প্রবীণ অভিনেতা জগৎ শ্রীকুমার তাকে প্রকাশ্যে সমালোচনা করেছিলেন। প্রতিযোগীদের কাছ থেকে অভিযোগ ছিল যে তিনি কিছু প্রতিযোগীর স্বপক্ষে বিচারকদের প্রভাবিত করতে চাইছেন। রঞ্জিনী খোলাখুলিভাবে তার মৌখিক তিরস্কার সম্পর্কে কথা বলেছেন এবং মালয়ালম বিনোদন জগতের সহজাত যৌনতাবাদের দিকে ইঙ্গিত করেছেন। বিমানবন্দরে গন্ডগোলের ঘটনার জন্য তিনি অনেকবার অভিযুক্ত হয়েছেন। বিমানবন্দরে একজন যাত্রী অভিযোগ করেন যে তিনি বিশেষ সুযোগ-সুবিধা ব্যবহারের জন্য বিমানবন্দরে লাইন এড়িয়ে যাওয়ার চেষ্টা করছেন। উভয় পক্ষই একে অপরের বিরুদ্ধে অশালীন মৌখিক আক্রমণের অভিযোগে মামলা দায়ের করে।

রঞ্জিনী আমচলিক গৃহলক্ষ্মী পত্রিকার জন্য রঞ্জিনী জোসের সাথে একটি সাক্ষাৎকারে উপস্থিত হয়েছিলেন। বন্ধুত্ব দিবসে কেরালায় কীভাবে ভালো বন্ধুত্বকে সমকামী সম্পর্ক হিসেবে ব্যাখ্যা করা হয় সে সম্পর্কে কথা বলেছেন।

তিনি কেরালায় পশুদের প্রতি, বিশেষ করে রাস্তার কুকুরের প্রতি নিষ্ঠুরতার বিরুদ্ধে প্রতিক্রিয়া ব্যক্ত করেছিলেন। কেরালার কোচিতে যখন এক মহিলা একটি কুকুর এবং ৭টি কুকুরছানাকে আগুন ধরিয়ে দেন, তখন তিনি তার বিরুদ্ধে প্রতিক্রিয়া জানিয়েছিলেন।

## তথ্যসূত্র

বিষয়শ্রেণী:ভারতীয় টেলিভিশন উপস্থাপিকা
বিষয়শ্রেণী:ভারতীয় টেলিভিশন উপস্থাপক
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:কেরলের নারী মডেল
বিষয়শ্রেণী:মালয়ালম টেলিভিশন অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:কোচির অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
হাসান আল-আত্তার

শায়খ **হাসান আল-আত্তার** (    ; ১৭৬৬–১৮৩৫)  ছিলেন একজন সুন্নি শাফি'ঈ পণ্ডিত।   তিনি ১৮৩০ থেকে ১৮৩৫ সাল পর্যন্ত আল-আজহারের প্রধান ইমাম  এর দায়িত্ব পালন করেছেন। তাকে "বহুমুখী প্রতিভার অধিকারী" বলা হয়। কারণ তিনি ব্যাকরণ, বিজ্ঞান, যুক্তিবিদ্যা, চিকিৎসা এবং ইতিহাসের উপর বই লিখেছেন।  হাসান আল-আত্তার ১৮৩০ সালে আল-আজহারের শেখ হিসেবে নিয়োগ দেয়া হয়।  উসমানীয় মিশরের প্রথম দিকের সংস্কারবাদী আলেমদের একজন হয়ে ওঠেন।  তিনি মিশরের জাতীয় পুনর্জাগরণের অগ্রদূত ছিলেন। তার উত্তরাধিকার হিসেবে তাঁর শিষ্য রিফা আল-তাহতাবির মতো মিশরীয় আধুনিকতাবাদীদের একটি প্রজন্ম রেখে গেছেন। তিনি যুক্তিবিদ্যা এবং আধুনিক জ্যোতির্বিদ্যার মতো বিজ্ঞানের প্রবর্তনের পক্ষে ছিলেন। তিনি মুহাম্মদের গোত্র, কুরাইশদের প্রথম আধুনিক ইতিহাস রচনা করেছিলেন। তার আধুনিকীকরণের বিশ্বাসের জন্য তাকে অনেক কষ্ট ভোগ করতে হয়েছিল। 

১৭৯৮-১৮০১ সালে ফরাসি দখলদারিত্বের সময়  তার বিদেশি (অমুসলিম) জ্ঞানের সঙ্গে প্রথম পরিচয় ঘটে। ফরাসিদের প্রত্যাহারের পর নিজের নিরাপত্তার ভয়ে তিনি কায়রো ত্যাগ করে ইস্তাম্বুলের উদ্দেশ্যে রওনা হন। সেখানে তিনি ১৮০২ থেকে ১৮০৬ সাল পর্যন্ত প্রচুর পরিমাণে পড়াশোনা এবং লেখালেখি করেন। তারপর তিনি আলেকজান্দ্রেত্তা (বর্তমানে ইস্কেন্দেরুন ), ইজমির এবং দামেস্কে পড়াশোনা চালিয়ে যান।  ৮১৫ সালে তিনি মিশরে ফিরে আসেন। তিনি নতুন চিকিৎসা কলেজের প্রথম পরিচালক হন। মৃতদেহ বিচ্ছেদের প্রয়োজনীয়তার পক্ষে দাঁড়ান। এটি তিনি কায়রোর ভেটেরিনারি কলেজে দেখেছিলেন। । তিনি ১১শ শতকের চিকিৎসাবিদ ইবনে সিনার তাত্ত্বিক শিক্ষার বিপরীতে বাস্তব অভিজ্ঞতার উপর ভিত্তি করে চিকিৎসা শিক্ষার গুরুত্ব তুলে ধরেন । যদিও তিনি আল-আজহার বিশ্ববিদ্যালয়ের একজন সফল প্রভাষক ছিলেন। কিন্তু পশ্চিমা শিক্ষা গ্রহণে অনাগ্রহী ঐতিহ্যবাদী আলেমদের (উলামা) সঙ্গে তার মতবিরোধ দেখা দেয়।  যার ফলে তিনি মাঝে মাঝে তার বাড়িতে শ্রেণি কার্যক্রম পরিচালনা করতেন। পরবর্তীতে যখন তিনি আল-আজহারের রেক্টর নিযুক্ত হন। তখন এই বিরোধ আরও তীব্র হয়। চার বছরের মধ্যে তিনি মারা যান। তবে তার সংস্কারমূলক চিন্তা ও শিক্ষার আধুনিকীকরণ প্রচেষ্টা মিশরের জ্ঞান ও বিজ্ঞানচর্চায় গভীর প্রভাব ফেলেছিল। 

## ধর্মমত
টেম্পল বিশ্ববিদ্যালয়ের ইতিহাসের অধ্যাপক পিটার গ্র্যানের মতে, তার জীবনের প্রথম পর্যায়ে তিনি আশ‘আরি মতাদর্শে ছিলে। তবে তুরস্কে থাকার সময়ই তিনি এই অবস্থান থেকে সরে আসেন। এরপর যুক্তিবিদ্যা এবং অন্যান্য যুক্তিবাদী বিজ্ঞানের উপর অধ্যয়ন করার ফলে তিনি মাতুরিদীয় দর্শনের দিকে ঝুঁকে পড়েন। ১৮৩০-এর দশকে তিনি ইজতিহাদ (স্বাধীন ব্যাখ্যা ও বিচারক্ষমতা) নিয়ে মাতুরিদি দৃষ্টিকোণ থেকে লেখালেখি করেন।

## তথ্যসূত্র

## আরও পড়ুন

* এফ. ডি. জং, 'হাসান আল-আত্তারের ভ্রমণপথ (১৭৬৬-১৮৩৫): পুনর্বিবেচনা এবং এর প্রভাব', *[[জার্নাল অব সেমিটিক স্টাডিজ]]*, খণ্ড ২৮, সংখ্যা ১ (১৯৮৩), পৃষ্ঠা ৯৯–১২৮।

## বহিঃসংযোগ

* আল-আত্তারের পুনরাবিষ্কার
* ডান, ব্রুস উইলিয়াম। *আধুনিক মিশরে যৌনতা এবং 'সভ্য প্রক্রিয়া'।* প্রোকুয়েস্ট, ইউএমআই ডিসার্টেশনস পাবলিশিং, ১৯৯৬।

বিষয়শ্রেণী:১৮৩৫-এ মৃত্যু
বিষয়শ্রেণী:১৭৬৬-এ জন্ম
বিষয়শ্রেণী:মুসলিম লেখক
বিষয়শ্রেণী:মুসলিম সংস্কারক
বিষয়শ্রেণী:মুজাদ্দিদ
বিষয়শ্রেণী:মিশরীয় সুন্নি মুসলিম
বিষয়শ্রেণী:শাফিঈ ব্যক্তি
বিষয়শ্রেণী:মাতুরিদি ব্যক্তি
বিষয়শ্রেণী:আশআরি ব্যক্তি
বালা হিজাম

**সুরজা বালা হিজাম**, যিনি **বালা হিজাম** ( মেইতেই উচ্চারণ : /ba-lā hī-jam/) নামেই বেশি পরিচিত, তিনি একজন ভারতীয় অভিনেত্রী, যিনি মূলত মণিপুরী চলচ্চিত্রে অভিনয় করেন।  তিনি *ইয়াইসকুলগি পাখাং আঙ্গাওবা*, *মণিপুর এক্সপ্রেস*, *সানাগি তাংবাল*, *নীলাকাশম পাচাকাদল চুভান্না ভূমি* এবং *ওয়াকচিঙ্গি লেনের* মতো চলচ্চিত্রে তার প্রধান ভূমিকার জন্য পরিচিত। 

## কর্মজীবন
বালা হিজাম মাত্র পনেরো বছর বয়সে *ওকেন আমাকচামের টেলাঙ্গা মামেই* চলচ্চিত্রে অভিনয়ের মাধ্যমে চলচ্চিত্র জগতে অভিষেক করেন *ইরোম মাইপাক* চলচ্চিত্রের চিত্রগ্রাহকের সুপারিশে তিনি এই ভূমিকায় অভিনয় করার সুযোগ পান। বালা হিন্দি ছবি *জিন্দেগি অন দ্য রকস* -এর চিত্রগ্রহনের কাজ শুরু করেছিলেন, কিন্তু কিছু সমস্যার কারণে তা অসম্পূর্ণ থেকে যায়। তার দ্বিতীয় উল্লেখযোগ্য চলচ্চিত্র ছিল রোমি মেইতেই পরিচালিত *খাংদ্রেদা নংদাম্বা*, যেখানে তিনি  একটি সহায়ক ভূমিকায় অভিনয় করেছিলেন। বালা এই চলচ্চিত্রে আঞ্চলিক অভিনেতা কমলা সাইখোমের সাথে অভিনয় করেছিলেন। *ফ্লাই হাই ফিল্মস* নামক সংস্থার অধীনে নির্মিত এবং ইয়োমাই মংসাবা পরিচালিত *পান্থুঙ্গি ওয়াংমাদা*  চলচ্চিত্রে তিনি প্রথম প্রধান চরিত্রে অভিনয় করার সুযোগ পান। বালার অভিনীত জনপ্রিয় চলচ্চিত্রগুলোর মধ্যে *ইয়াইসকুলগি পাখাং আঙ্গাওবা, মণিপুর এক্সপ্রেস, মীরাং মাহুম, অমুক্তা আনি, দিল্লি মেলেই, সানাগি তাংবাল এবং থাবাটন ২*। তিনি *তামোয়াইগি এবেচা* সিনেমায় একজন প্রতিবন্ধী মহিলার ভূমিকায় অভিনয় করেছিলেন।

২০১৮ সালে, তিনি *হু সেড বয়েজ ক্যান্ট ওয়্যার মেকআপ?* শিরোনামের একটি শিক্ষামূলক চলচ্চিত্রে অভিনয় করেছিলেন। তিনি ২০২২ সালে মায়াঙ্ক প্রতাপ সিং পরিচালিত একটি স্বল্পদৈর্ঘ্য চলচ্চিত্র *লেম্বি লেইমা* -তে অভিনয় করেছিলেন।

## তথ্যসূত্র

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:মণিপুরের অভিনেত্রী
বিষয়শ্রেণী:ইম্ফল পশ্চিম জেলার ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মৈতৈ ব্যক্তি
বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
কিওরি পেক্রা উও

**কিওরি পেক্রা উও** ()২০২৩ সালের বাংলাদেশী ম্রো চলচ্চিত্র।  এটি পরিচালনা করেছেন এস কে শুভ সাদিক। সাইয়িদ শাহজাদা আল করীম এবং এস কে শুভ সাদিক যৌথভাবে চলচ্চিত্রটির চিত্রনাট্য রচনা করেছেন। সাহারা বানু ডলি এবং বাইজিদ খান যৌথভাবে ছবিটি প্রযোজনা করেছেন। চলচ্চিত্রটির মুখ্য ভূমিকায় অভিনয় করেছেন  চামলেং ম্রো,রেং মং ম্রো,জয়দেব রোয়াজা,জয়িতা মহালানবিশ ছাড়াও পার্শ্ব চরিত্র সমূহে অভিনয় করেছেন  সাফওয়ান মাহমুদ,এলি প্রু প্রমুখ।

কিওরি পেক্রা উও হচ্ছে ম্রো ভাষার প্রথম বাংলাদেশী চলচ্চিত্র । 

## তথ্যসূত্র

## বহিঃসংযোগ
* 
বিষয়শ্রেণী:২০২৩-এর চলচ্চিত্র
বিষয়শ্রেণী:বাংলাদেশী চলচ্চিত্র
চিত্রা আইয়ার

**চিত্রা আইয়ার** ( **চিত্রা শিবরমন** নামেও পরিচিত) একজন ভারতীয় প্লেব্যাক গায়িকা যিনি মূলত মালায়ালাম বিনোদন জগতের সাথে ক্সুক্ত। তিনি ভারতীয় এবং ইতালীয় চলচ্চিত্রে কাজ করেছেন।

ব্যাঙ্গালোরের বাসিন্দা চিত্রা ২০০০ সালের গোড়ার দিকে এ আর রহমানের সহকারী হিসাবে তামিল ছবিতে ব্যাপকভাবে কাজ করেছিলেন। একই সাথে মালায়ালাম টেলিভিশনে টেলিভিশন উপস্থাপক এবং অভিনেত্রী হিসেবেও কাজ করেছেন। 

## কর্মজীবন
কর্মজীবনের শুরুতে, চিত্রা আইয়ার সুরকার এ আর রহমানের সাথে কাজ করার জন্য তার সাথে যোগাযোগ করার চেষ্টা করেছিলেন, কিন্তু ব্যাঙ্গালোরের বাইরে থাকার কারণে তিনি তা করতে অক্ষম ছিলেন। ২০০০ সালে রহমান চিত্রার সাথে যোগাযোগ শুরু করেন এবং তাকে তার কাজের একটি নমুনা নিয়ে চেন্নাইতে আসার জন্য আমন্ত্রণ জানান, যেখানে চিত্রা কিছু তামিল এবং মালায়ালাম গান রেকর্ড করেন।  চেন্নাই সফরের দিন, রহমান তাৎক্ষণিকভাবে গানগুলি শুনেছিলেন এবং একই দিনে সন্ধ্যায় তিনি *থেনালি* (২০০০) চলচ্চিত্রের অথিনী সিথিনী গানটি গাওয়ার জন্য চিত্রাকে নির্বাচিত করেছিলেন। পরবর্তীতে তিনি কার্তিক রাজা, যুবন শঙ্কর রাজা, ভরদ্বাজ, বিদ্যাসাগর ইত্যাদি তামিল সিনেমার অন্যান্য সুরকারদের জন্যও গান গেয়েছেন।  বিবাহের পর তিনি চিত্রা শিবরমন নামে পরিচিত হন। তামিল ভাষার পাশাপাশি, চিত্রা তেলুগু, কন্নড়, মালায়ালাম এবং হিন্দি চলচ্চিত্রের জন্যো গান গেয়েছিলেন। 

মালায়লাম বিনোদন জগতে, তিনি মালায়লাম গানের অনুষ্ঠান, *জীব'স সপ্ত স্বরঙ্গলের* উপস্থাপিক হিসেবে ছিলেন। এই অনুষ্ঠানে তার বিবাহ পূর্ববর্তী নাম চিত্রা আইয়ার ব্যবহৃত হয়। কেরালায় পড়াশোনা করার পর, মালায়ালাম ভাষায় তার ভালো দখল তৈরি হয়ে যায়। অনুষ্ঠানে তার কাজের ফলে চিত্রার চলচ্চিত্রে গান গাওয়ার আরও সুযোগ তৈরি হয়েছিল। 

## ব্যক্তিগত জীবন
চিত্রা আইয়ার ১৯৮৯ সালের ১২ জুলাই বিমান বাহিনীর প্রাক্তন পাইলট বিনোদ শিবরমনের সাথে বিবাহ বন্ধনে আবদ্ধ হন। ১৯৮৯ সালের গোড়ার দিকে চেন্নাই জিমখানা ক্লাবে তাদের বাবা-মায়ের সুপারিশে এই দম্পতির দেখা হয়। এই দম্পতির দুটি রয়েছে কন্যা অদিতি এবং অঞ্জলি। অঞ্জলি ২০২৩ সালের নেটফ্লিক্স সিরিজ *ক্লাস* -এ তার অভিনয়ের জন্য পরিচিত।

সাম্প্রতিক বছরগুলোতে, টেলিভিশনের কাজের পাশাপাশি চিত্রা কেরালায় *এলিফ্যান্ট ওয়েলফেয়ার সোসাইটি* প্রতিষ্ঠা ও তত্ত্বাবধায়কের দায়িত্ব পালন করছেন। তিনি তার মা রোহিনী আইয়ারের উদ্যোগে শুরু হওয়া একটি কৃষি প্রকল্পের মাধ্যমে রাজ্যের কৃষি উন্নয়নেও অবদান রেখেছেন। একইভাবে, ২০১৩ সালে তিনি তার দুই কন্যা আদিতি এবং অঞ্জলি শিবরামনের সঙ্গে যৌথভাবে একটি সফটওয়্যার সংস্থা *ডার্কহর্স প্রোডাকশনস* প্রতিষ্ঠা করেন।

## তথ্যসূত্র

বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:মালয়ালম টেলিভিশন অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:তামিলনাড়ুর নারী সঙ্গীতজ্ঞ
বিষয়শ্রেণী:২১শ শতাব্দীর ভারতীয় গায়িকা
বিষয়শ্রেণী:চেন্নাইয়ের সঙ্গীতশিল্পী
বিষয়শ্রেণী:তেলুগু নেপথ্য সঙ্গীতশিল্পী
বিষয়শ্রেণী:কন্নড় নেপথ্য সঙ্গীতশিল্পী
বিষয়শ্রেণী:তামিল নেপথ্য সঙ্গীতশিল্পী
বিষয়শ্রেণী:ভারতীয় নেপথ্য গায়িকা
বিষয়শ্রেণী:জীবিত ব্যক্তি
সারা মোহাম্মদ

**'সারা মোহাম্মদ**' (জন্ম ১৯৬৭) একজন সুইডিশ মানবাধিকার কর্মী এবং ফার্মাসিস্ট। তিনি জন্মগতভাবে ইরাকি কুর্দি । ১৯৯৩ সালে তার বাল্যবিবাহের একদিন আগে তিনি বিয়ের আসর থেকে পালিয়ে সুইডেনে কোটা শরণার্থী হিসেবে আশ্রয় নিয়েছিলেন। তার ভাই তার মাথায় কালাশনিকভ রাইফেল ধরে তাকে গুলি করার হুমকি দিয়েছিলেন। ২০০২ সালে উপসালায় ফাদিমে শাহিনদালের মৃত্যুর পর, সারা মোহাম্মদ, গাফ (সুইডিশ: Glöm Aldrig Pela och Fadime, আক্ষরিক অর্থে 'Never Forget Pela and Fadime') প্রতিষ্ঠা করেন, যা মূলত অনার কিলিং এর বিরুদ্ধে প্রচারণা চালায়।

## জীবনী
১৯৮৪ সালে, যখন তার বয়স ১৭ বছর ছিল, বাল্যবিবাহে অস্বীকৃতি জানানোর জন্য তার ভাই তাকে নির্যাতন করে এবং হুমকি দেয়। এরই ফলস্বরূপ, তিনি তার পরিবার থেকে পালিয়ে যান। কুর্দিস্তান এবং সুইডেন উভয় জায়গায়ই সম্মান-সম্পর্কিত সহিংসতা এবং নিপীড়নের বিরুদ্ধে তার অবিরাম লড়াইয়ের ক্ষেত্রে তার নিজস্ব অভিজ্ঞতা গুরুত্বপূর্ণ অবদান রেখেছে। ২০০১ সালে, তিনি সম্মান-সম্পর্কিত সহিংসতার বিরুদ্ধে লড়াই করার জন্য জিএপিএফ প্রতিষ্ঠা করেন। ২০০৫ সাল থেকে সুইডিশ কর্তৃপক্ষ এবং অস্তারগডল্যান্ড প্রশাসনের সাথে জিএপিএফ-এর ঘনিষ্ঠ সহযোগিতা, সম্মান-সম্পর্কিত সহিংসতা, জোরপূর্বক বিবাহ এবং মহিলা যৌনাঙ্গ বিকৃতি প্রতিরোধের প্রচেষ্টাকে জোরদার করেছে। ২০১৭ সালের মার্চ মাসে, লিংকোপিং বিশ্ববিদ্যালয়ের মেডিসিন ও স্বাস্থ্য বিজ্ঞান অনুষদ তাকে "মেয়ে এবং যুবতী মহিলাদের অধিকারের জন্য নির্ভীক অঙ্গীকার" এবং মহিলা যৌনাঙ্গ বিকৃতি প্রতিরোধের সংগ্রামের জন্য সম্মানসূচক ডক্টরেট ডিগ্রি প্রদান করে।

তিনি সুইডিশ নারীবাদী এবং রাজনীতিবিদদের মুসলিম নারী সংক্রান্ত বিষয়গুলোতে তাদের অবস্থানের জন্য সমালোচনা করে বলেছেন যে তারা বর্ণবাদ এর অভিযোগে অভিযুক্ত হওয়ার ভয়ে মুসলিম অভিবাসীদের অধিকারের জন্য লড়াই করেন না।

সারা মোহাম্মদের প্রচেষ্টা সত্ত্বেও, তিনি বিশ্বাস করেন না যে সুইডেনে পরিস্থিতির উন্নতি হচ্ছে। "কর্তৃপক্ষের নজরে আসা ঘটনাগুলো হিমশৈলের চূড়া মাত্র: জিএপিএফ-তে আমরা আরও স্পষ্ট চিত্র পাই। মেয়েরা এবং মহিলারা ক্রমবর্ধমান বিধিনিষেধ এবং প্রশ্নবিদ্ধতার শিকার হচ্ছেন... ডে-কেয়ারে ছোট মেয়েদের চুল ঢেকে রাখার জন্য হিজাব পরতে বাধ্য করা হয়: তাও তারা খুব অল্প বয়সেই যৌন বস্তুতে পরিণত হয়।"

## তথ্যসূত্র

বিষয়শ্রেণী:১৯৬৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সুইডিশ মানবাধিকার কর্মীরা
বিষয়শ্রেণী:সুইডিশ নারী কর্মী
বিষয়শ্রেণী:ইরাকি নারী অধিকার কর্মী
জলজা

**জলজা** (জন্ম: ১৩ ডিসেম্বর ১৯৬১) হলেন একজন ভারতীয় অভিনেত্রী যিনি মালায়ালাম চলচ্চিত্র এবং কয়েকটি তামিল চলচ্চিত্রে অভিনয় করেছেন। জলজা ১৯৭০ এবং ১৯৮০ এর দশকে একজন সক্রিয় অভিনেত্রী ছিলেন। তিনি ১৯৮১ সালে লেনিন রাজেন্দ্রন পরিচালিত *ভেনাল* সিনেমার জন্য সেরা অভিনেত্রীর বিভাগে কেরালা রাজ্য চলচ্চিত্র পুরস্কার  এবং ফিল্মফেয়ার পুরস্কার জিতেছিলেন। তিনি পারিবারিক সূত্রে কেরালার কোল্লাম এবং আলাপ্পুঝা জেলার বাসিন্দা। 

## ব্যক্তিগত জীবন
জলজা ১৯৬১ সালের ১৩ ডিসেম্বর  তারিখে কুয়ালালামপুরে বসবাসকারী মালয়ালি দম্পতি অধ্যাপক থাকাঝিল বাসুদেবন পিল্লাই এবং সরস্বথিয়াম্মার ঘরে জন্মগ্রহণ করেন। তিনি কুয়ালালামপুরের স্কুলে চতুর্থ শ্রেণী পর্যন্ত পড়াশোনা করেন এবং তারপর মালয়েশিয়ার গৃহযুদ্ধের কারণে ভারতে চলে আসেন।

তিনি মাদ্রাজ(ততকালীন চেন্নাই) আসান মেমোরিয়াল সিনিয়র সেকেন্ডারি স্কুল, আম্বালাপ্পুঝা ইংলিশ মিডিয়াম স্কুল থেকে প্রাথমিক শিক্ষা এবং আলাপ্পুঝার সেন্ট জোসেফস কলেজ ফর উইমেন থেকে প্রাক কলেজ ডিগ্রি অর্জন করেন। তিনি তিরুবনন্তপুরমের গভর্নমেন্ট কলেজ ফর উইমেন থেকে ইংরেজি সাহিত্যে স্নাতক এবং স্নাতকোত্তর ডিগ্রি অর্জন করেন। 

তিনি ১৯৯৩ সালের ৩ সেপ্টেম্বর তারিখে প্রকাশ নায়ারকে বিবাহ করেন এবং বিয়ের পর বাহরাইনে স্থায়ীভাবে বসবাস শুরু করেন। তাদের একটি মেয়ে আছে যার নাম দেবী।  তিনি ২০১৪ সালের কেরালা রাজ্য চলচ্চিত্র পুরস্কারের জুরি সদস্য ছিলেন।

## চলচ্চিত্র জীবন
জলজার চলচ্চিত্র যাত্রা তাঁর বহুমুখী প্রতিভার প্রতিফলন। তার অভিনয় জীবন মূলত মালয়ালম ও তামিল চলচ্চিত্র জগতে বিস্তৃত। তিনি ১৯৭৭ সালে মালয়ালম চলচ্চিত্র *ইভানেন্তে প্রিয়পুত্রন* এর মাধ্যমে তার অভিনয় জীবন শুরু করেন। ১৯৭৮ থেকে ১৯৮০ সাল পর্যন্ত তিনি *থাম্পু*, *ঈ গানম মারাক্কুমো*, *মাট্টোলি* এবং *রান্দু পেনকুট্টিকাল* চলচ্চিত্রে গুরুত্বপূর্ণ ভূমিকা পালন করেন। এরপর তিনি *শালিনী এনতে কুট্টুকারী*, *সোয়ার্নপাক্ষিকাল*, *ইলিপ্পাথায়ম*, *পদায়ত্তম* এবং *কারিয়িলাক্কাট্টু পোলে* সহ অসংখ্য মালয়ালম চলচ্চিত্রে অভিনয় করেন। ১৯৮৮ সালে *অপারন* চলচ্চিত্রে তার অভিনয় বিশেষভাবে প্রশংসিত হয়।

তামিল চলচ্চিত্র জগতে তিনি ১৯৮০ সালে *অন্তরাঙ্গম উমাইয়ানাথু* ছবিতে সরাসু চরিত্রে অভিনয় করেন। পরবর্তীতে *মারুপট্টা কোনঙ্গল* (১৯৮৩) ও *থিরুট্টু রাজাক্কাল* (১৯৮৪) চলচ্চিত্রেও তার দক্ষ অভিনয় লক্ষ্য করা যায়। বহু বছর বিরতির পর, ২০২১ সালে তিনি *মালিক* চলচ্চিত্রে 'জামিলা' চরিত্রে অভিনয়ের মাধ্যমে পুনরায় আলোচনায় আসেন। তার পরবর্তী *থালানারিঝা* মুক্তির অপেক্ষায় আছে।'

## তথ্যসূত্র

বিষয়শ্রেণী:তামিল টেলিভিশনের অভিনেত্রী
বিষয়শ্রেণী:মালয়ালম টেলিভিশন অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:১৯৬১-এ জন্ম
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:কেরল রাজ্য চলচ্চিত্র পুরস্কার বিজয়ী
বিষয়শ্রেণী:ফিল্মফেয়ার পুরস্কার দক্ষিণ বিজয়ী
বিষয়শ্রেণী:কেরলের অভিনেত্রী
বিষয়শ্রেণী:জীবিত ব্যক্তি
প্রধান কাজী

**প্রধান কাজী** বা **কাজী আল-কুদাত** (, ) হল একটি ধর্মীয় ও প্রশাসনিক পদ, যা আব্বাসীয় খিলাফতের সময় প্রতিষ্ঠিত হয়, বিশেষ করে খলিফা হারুনুর রশিদের শাসনামলে। ইসলামী রাষ্ট্রের বিকাশ, প্রতিষ্ঠানগুলোর বৈচিত্র্য ও ভূখণ্ডের সম্প্রসারণের ফলে বিচার বিভাগ ও নির্বাহী বিভাগের মধ্যে স্পষ্ট বিভাজন প্রয়োজন হয়ে পড়ে। এই প্রেক্ষাপটে প্রধান কাজী পদের সৃষ্টি হয়, যাতে প্রতিটি প্রশাসনিক পদ স্বতন্ত্রভাবে পরিচালিত হতে পারে এবং দায়িত্ব পালনের কার্যকারিতা নিশ্চিত হয়।

ইসলামের ইতিহাসে প্রধান কাজী হিসেবে প্রথম নিযুক্ত হন আব্বাসীয় খলিফা হারুনুর রশিদ কর্তৃক নিযুক্ত ইমাম আবু ইউসুফ। তিনি এই গুরুত্বপূর্ণ পদটি ইমাম আবু ইউসুফকে প্রদান করেন। আবু ইউসুফকে বিচারব্যবস্থার প্রথম ব্যক্তি হিসেবে বিবেচনা করা হয়, যিনি নির্বাহী কর্তৃপক্ষ থেকে কিছুটা স্বায়ত্তশাসন নিশ্চিত করেছিলেন। তিনি বিচারকদের জন্য একটি স্বতন্ত্র পোশাক প্রবর্তন করেন; বাগদাদে প্রধান কাজীর দায়িত্ব নির্ধারণ করেন এবং তাঁর শিক্ষক ইমাম আবু হানিফা আন-নুমান প্রদত্ত বিচারিক নীতিমালাকে আরও সুসংহত করেন। 

প্রাথমিকভাব বাগদাদে প্রধান কাজীর পদ একজন ব্যক্তির দ্বারাই পরিচালিত হতো। তবে ফাতিমীয় খিলাফত যখন মিসরে ক্ষমতায় আসে, তখন কায়রোতে সহকারী প্রধান কাজী নিয়োগ করা হয়, যিনি ইসমাইলি শিয়া মতবাদ অনুসরণ করতেন। পরবর্তীতে মামলুক শাসনামলে চারটি মাযহাবের প্রতিটির জন্য পৃথকভাবে একজন প্রধান কাজী নিয়োগ করা হয়। প্রধান কাজী নিয়োগের আনুষ্ঠানিকতা একটি বিশেষ অনুষ্ঠানের মাধ্যমে সম্পন্ন হতো, যেখানে খলিফার আদেশ উচ্চকণ্ঠে পাঠ করা হতো।

## প্রধান কাজীর পদ সৃষ্টি হওয়ার পূর্ববর্তী বিচার ব্যবস্থা

ইসলামের আগমনের আগে আরব সমাজে বিচারকের ভূমিকা গোত্রের শেইখরা পালন করতেন। তারা প্রতিটি গোত্রের প্রচলিত রীতি-নীতি ও প্রথা অনুযায়ী বিচার কাজ পরিচালনা করতেন। কিন্তু তারা আইন প্রণয়নের কোনো ক্ষমতা রাখতেন না। 

সেই সময়ের সবচেয়ে বিখ্যাত বিচারকদের একজন ছিলেন আখথাম ইবনে সায়ফি আল-তামিমি। তিনি "আরবদের বিচারক" নামে পরিচিত ছিলেন। আরব গোত্রগুলোর ইসলাম ধর্মের পতাকার নিচে  একজোট হবার মাধ্যমে 'কোরআন' ইসলামী আইনের প্রধান উৎসে পরিণত হয় এবং এর মাধ্যমে হযরত মুহাম্মদ (সা.) ইসলামের প্রথম বিচারক হিসেবে প্রতিষ্ঠিত হন। নবী করিম (সা.) তাঁর কিছু সাহাবিকে বিচারকার্যের দায়িত্ব প্রদান করেন এবং বিভিন্ন অঞ্চলে পাঠান। উদাহরণস্বরূপ বলা যায় আত্তাব ইবন আসিদকে মক্কা বিজয়ের দিন মক্কায় পাঠানো হয় আর মুয়ায ইবন জাবাল ও আলী ইবন আবি তালিবকে ইয়েমেনে পাঠানো হয়। তবে এদের কেউই আনুষ্ঠানিকভাবে বিচারক হিসেবে নিয়োজিত ছিলেন না।

## তথ্যসূত্র

বিষয়শ্রেণী:উসুলে ফিকহ
গর্ডন বার্টি

**গর্ডন বার্টি** (জন্ম: ২০ আগস্ট ১৯৪৮) একজন কানাডিয়ান অবসরপ্রাপ্ত ফ্লাইওয়েট ফ্রিস্টাইল কুস্তিগীর যিনি ১৯৭৫ সালে বিশ্বকাপ জিতেছিলেন এবং ১৯৭৬ সালে দ্বিতীয় স্থান অধিকার করেছিলেন। এর আগে ১৯৭৪ সালে তিনি ব্রিটিশ কমনওয়েলথ গেমসে রৌপ্য পদক এবং বিশ্ব চ্যাম্পিয়নশিপে ব্রোঞ্জ পদক জিতেছিলেন। বার্টি ১৯৭২ এবং ১৯৭৬ গ্রীষ্মকালীন অলিম্পিকে অংশগ্রহণ করেন এবং ১৯৭২ সালে ষষ্ঠ স্থান অধিকার করেন। প্যান আমেরিকান গেমসে তিনি ১৯৭৫ সালে চতুর্থ এবং ১৯৭১ সালে পঞ্চম স্থান অর্জন করেন।

## তথ্যসূত্র

বিষয়শ্রেণী:১৯৪৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কানাডীয় কুস্তিগির
বিষয়শ্রেণী:২০শ শতাব্দীর কানাডীয় পুরুষ ক্রীড়াবিদ
বিষয়শ্রেণী:বিশ্ব কুস্তি চ্যাম্পিয়নশিপের পদক বিজয়ী
কিউ হায়াশিদা

**কিউ হায়াশিদা** (林田 球 হায়াশিদা কিউ, জন্ম ১৯৭৭)  একজন জাপানি মাঙ্গা শিল্পী বা মাঙ্গাকা যিনি ছদ্মনাম ব্যবহার করে মাঙ্গা প্রকাশ করেন। তিনি সবচেয়ে বেশি পরিচিত তার জনপ্রিয় মাঙ্গা সিরিজ *দোরোহেদোরো* এর জন্য। এই সিরিজটি প্রথমে *মাসিক ইক্কি* পত্রিকায় ধারাবাহিকভাবে প্রকাশিত হতো। *ইক্কি* বন্ধ হয়ে যাওয়ার পর এটি *হিবানা* পত্রিকায় স্থানান্তরিত হয়।, পরবর্তীতে *হিবানা* বন্ধ হলে সিরিজটি *মাসিক শোনেন সানডে* পত্রিকায় প্রকাশিত হতে থাকে।  এছাড়াও, *দোরোহেদোরো* ইংরেজিতে *ভিজ* নামক গনমাধ্যম ওয়েবসাইটেও ধারাবাহিকভাবে প্রকাশিত হয়েছিল।

হায়াশিদা তার শিল্পকর্মে বিভিন্ন ধরণের শৈল্পিক সরঞ্জাম এবং মাধ্যম ব্যবহার করেন। তার শিল্পে বিবিধ রঙ -এর ব্যবহার উল্লেখযোগ্য।  হায়াশিদা তার কাজে বিস্তারিত বিবরণ এবং প্রযুক্তিগত দক্ষতার প্রতি মনোযোগ দেওয়ার জন্য পরিচিত,  তার গল্পগুলিতে ভৌতিক এবং কৌতুকতা দুই বিষয়ের নিঁখুত ভারসাম্য বজায় থাকে। 

## ব্যক্তিগত জীবন
কিউ হায়াশিদা জাপানের টোকিওতে জন্মগ্রহণ করেন। মাঙ্গা শিল্পী হওয়ার আগে তিনি *টোকিও ইউনিভার্সিটি অফ আর্টস* থেকে তৈলচিত্র বিষয়ে পড়াশোনা করেছিলেন। 

তিনি সাক্ষাৎকারে তার শৈশব এবং শৈল্পিক অনুপ্রেরণা নিয়ে আলোচনা করেছেন কিন্তু তার ব্যক্তিগত জীবন সম্পর্কে গোপনীয়তা বজায় রেখেছেন, এমনকি তার আসল নাম এবং মুখ আজও তার  ভক্তদের কাছে অজানা। 

## কর্মজীবন
মাঙ্গাকা হিসাবে হায়াশিদার জীবন  শুরু হয় ১৯৯৭ সালে, যখন তিনি মান্থলি আফটারনুন পত্রিকার এক  মাঙ্গা রচনা প্রতিযোগিতায় দ্বিতীয় স্থান অধিকার করেন। প্রতিযোগীতার জন্য তিনি সোফা-চ্যান নামক এক ছোট মাঙ্গার রচনা করাছিলেন যা সোফায় বসবাসকারী এক নারী ভূতের উপর ভিত্তি করে রচিত হয়েছিল।  এরপর, হায়াশিদা তার আরেক মাঙ্গা *মাকেন এক্স অ্যানাদার* -এর রচনা এবং চিত্রায়ন করেন। তার এই মাঙ্গাটি *মান্থলি ম্যাগাজিন জেড* পত্রিকায় প্রকাশিত হয়েছিল। । এই মাঙ্গার উপর ভিত্তি করে ১৯৯৯ সালে এক ভিডিও গেম নির্মিত হয়। এই সময়ে, হায়াশিদা *ডোরোহেডোরো* নামক তার নিজস্ব মাঙ্গা সিরিজ শুরু করেন, যা ২০১৮ সালে শেষ হয়। এই মাঙ্গার উপর ভিত্তি করে একটি জনপ্রিয় অ্যানিমে নির্মিত হয়েছিল।  তার পরবর্তী মাঙ্গা সিরিজ *ডাই ডার্ক*  -এর রচনার কাজ ২০১৯ সালে শুরু হয় এবং বর্তমানে এই মাঙ্গা শোগাকুকানের *শোনেন মাঙ্গা* পত্রিকার *মাসিক শোনেন রবিবার* চসংখ্যায় *প্রকাশিত হয়।* 

২০২০-২০২২ সাল পর্যন্ত, টোকিওতে হায়াশিদার গত ২০ বছরের শিল্পকর্মের সংগ্রহ হিসাবে একটি ভ্রমণ প্রদর্শনী অনুষ্ঠিত হয়েছিল, যার চূড়ান্ত প্রদর্শনীতে তার ৪০০ টিরও বেশি মৌলিক শিল্পকর্ম প্রদর্শিত হয়েছিল। এই প্রদর্শনীতে তার অঙ্কন প্রক্রিয়ার ভিডিও, *ডোরোহেডোরো* এবং *ডাই ডার্কের*  মূল পাণ্ডুলিপি অন্তরভুক্ত ছিল। 

## তথ্যসূত্র

বিষয়শ্রেণী:CS1 French-language sources (fr)
বিষয়শ্রেণী:টোকিও ইউনিভার্সিটি অফ আর্টসের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:১৯৭৭-এ জন্ম
বিষয়শ্রেণী:জাপানি ভাষার লেখা থাকা নিবন্ধ
সাস্কিয়া ক্লুইট

**সাস্কিয়া ক্লুইট** (জন্ম: ২৬ মে ১৯৭৩) একজন ওলন্দাজ রাজনীতিবিদ, যিনি ২০১৯ সাল থেকে সিনেটের সদস্য হিসেবে দায়িত্ব পালন করছেন।  ২০১৫ থেকে ২০২০ সাল পর্যন্ত, তিনি ফিয়েটার্সবন্ডের পরিচালক হিসেবে দায়িত্ব পালন করেন। 

## তথ্যসূত্র

বিষয়শ্রেণী:১৯৭৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ওলন্দাজ নারী রাজনীতিবিদ
বিষয়শ্রেণী:উচ্চ কক্ষের নারী সদস্য
বিষয়শ্রেণী:সাইক্লিং উকিল
বিষয়শ্রেণী:সিনেট (নেদারল্যান্ডস) সদস্য
উত্তরা পাড়োয়ার

**উত্তরা পাড়োয়ার** হলেন মধ্যপ্রদেশের একজন ভারতীয় দাতব্য কর্মী, যিনি ২০১৩ সালে নারী শক্তি পুরস্কারে ভূষিত হয়েছেন।

## জীবন
উত্তরা পাড়োয়ার মধ্যপ্রদেশের অধিবাসী। সেখানে তিনি "প্রয়াস শিক্ষা সমিতি" নামে একটি সংস্থার নেতৃত্ব দেন। এই গোষ্ঠীটি বৈগা, গোণ্ডি এবং আভুঝমারিয়াদের সাথে কাজ করে। এই উপজাতির মানুষরা দারিদ্র্য, অপুষ্টি ও রোগে ভুগছে এবং উত্তরার গোষ্ঠী তা দূর করার জন্য প্রচেষ্টা চালাচ্ছে। উত্তরা শিশুদের পড়ানো শুরু করেন। ক্রমে তাঁর ছোট ক্লাসটি একটি স্কুলে পরিণত হয়। এটি "রাণী দুর্গাবতী স্কুল" নামে নিবন্ধিত হয়েছিল। স্থানীয়ভাবে এখানে মৃত্যুর একটি সাধারণ কারণ হল আগুন, কারণ এখানকার মানুষ শুকনো ঘাস দিয়ে গদি তৈরি করে এবং তারপর আগুনের পাশে সেটি রেখে ঘুমোতে যায়। আগুন থেকে তাদের গদিতে আগুন লেগে গেলে তারা মারা যায়। এর সাথে সম্পর্কিত সমস্যা হল ঠাণ্ডা, কারণ প্রতি শীতে মানুষকে সিদ্ধান্ত নিতে হয় গরম পোশাকের জন্য খরচ করবে নাকি সেই অর্থে খাবার কেনা হবে। উত্তরা পাড়োয়ার এবং তাঁর দাতব্য সংস্থা "শীতের প্রয়োজনীয় দ্রব্যাদি" সরবরাহ করে। এর মধ্যে রয়েছে গরম কাপড়, পশমী কাপড় এবং কম্বল। এইভাবে তারা প্রতি বছর পরিবারগুলির হাজার হাজার টাকা সাশ্রয় করতে পারে।

পাড়োয়ারকে ২০১৬ সালে আন্তর্জাতিক নারী দিবসে নারী শক্তি পুরস্কার /স্ত্রী শক্তি পুরস্কার দেওয়ার জন্য বেছে নেওয়া হয়েছিল। নতুন দিল্লির রাষ্ট্রপতি ভবনে তৎকালীন রাষ্ট্রপতি প্রণব মুখোপাধ্যায় এই পুরস্কার প্রদান করেন। সেদিন আরও চোদ্দজন নারী এবং সাতটি প্রতিষ্ঠানকে সম্মানিত করা হয়েছিল।

প্রণব মুখোপাধ্যায় এবং প্রধানমন্ত্রী নরেন্দ্র মোদী নারীর ক্ষমতায়নের প্রয়োজনীয়তা সম্পর্কে বক্তৃতা দিয়েছিলেন। প্রণব তুলে ধরেন পুত্র সন্তানের সংখ্যা বৃদ্ধির সমস্যাটি, কারণ কিছু বাবা-মা তাদের সন্তান কন্যা হলে গর্ভপাত করিয়ে কন্যা ভ্রূণ হত্যা করে।

গণমাধ্যমে উত্তরা পাড়োয়ারের কাজের জন্য তাঁর প্রোফাইল তৈরি করা হয়েছে  এবং তিনি অন্যান্য পুরস্কারে ভূষিত হয়েছেন।

## তথ্যসূত্র

বিষয়শ্রেণী:নারী শক্তি পুরস্কার বিজয়ী
বিষয়শ্রেণী:মধ্যপ্রদেশের ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় শিক্ষাবিদ
বিষয়শ্রেণী:জীবিত ব্যক্তি
ইয়োশিতোকি ওইমা

**ইয়োশিতোকি ওইমা** (大今 良時, জন্ম ১৫ মার্চ, ১৯৮৯) একজন জাপানি মাঙ্গাকা ও লেখিকা। তিনি মূলত তার জনপ্রিয় মাঙ্গা সিরিজ *আ সাইলেন্ট ভয়েস* এবং *টু ইউর ইটার্নিটি* এর জন্য সর্বাধিক পরিচিত। তার রচনাশৈলী এবং কাহিনির গভীরতা পাঠকদের মধ্যে ব্যাপক প্রশংসা অর্জন করেছে।

## প্রাথমিক জীবন ও কর্মজীবন
ওইমা ১৯৮৯ সালের ১৫ মার্চ জাপানের ওগাকিতে জন্মগ্রহণ করেন। তিনি তার মায়ের তৃতীয় কন্যা। ওইমার এক বড় বোন এবং এক বড় ভাই রয়েছে। ওইমার মা ছিলেন একজন সাংকেতিক ভাষা বিশেষজ্ঞ এবং দোভাষী যার থেকে ওইমা *আ সাইলেন্ট ভয়েস* মাঙ্গা সিরিজটি লেখার জন্য অনুপ্রাণিত হন। ওইমার এই  মাঙ্গা সিরিজতে তার মা এবং বোনের গুরুত্বপূর্ন প্রভাব ছিল। 

তার রচিত প্রথম পূর্ণাঙ্গ মাঙ্গা ছিল *মারডক স্ক্র্যাম্বল*, যা স্থানীয় লেখক *টো উবুকাতার* লেখা সমনামের উপন্যাসের সচিত্র মাঙ্গা রূপান্তর ছিল। তার এই মাঙ্গা রূপান্তর রচনা ২০০৯ সালে প্রকাশিত হয়েছিল।  তিনি অ্যাটাক অন টাইটান নামক জনপ্রিয় জাপানি মাঙ্গা ধারাবাহিকের নবম পর্বের শেষে দৃশ্যের চিত্রায়নের দায়িত্ব পালন করেছিলেন। 

*আ সাইলেন্ট ভয়েস*  -এর সাফল্যের পর, ইয়োশিতোকি ওইমা অন্যান্য মাঙ্গা শিল্পীদের সাথে *ওরে নো ১০০-ওয়েম!!* নামক একটি মাঙ্গায় কাজ করেন। ২০১৬ সালে ইয়োশিতোকি ওইমা তার তৃতীয় পূর্ণাঙ্গ মাঙ্গা সিরিজ *টু ইওর ইটার্নিটি*  প্রকাশ করেন।

২০১৫ সালে, ইয়োশিতোকি ওইমা *আ সাইলেন্ট ভয়েস* -এর জন্য তেজুকা ওসামু সাংস্কৃতিক পুরস্কারে নব্য শিল্পী বা *নিউ ক্রিয়েটরের* পুরস্কার জিতেছিলেন।  এর এক বছর পরই *আ সাইলেন্ট ভয়েস* -কে আইজনার পুরস্কার এবং রুডলফ-ডার্কস-পুরস্কারে সম্মানিত করা হয়। ২০১৭ এবং ২০১৮ সালে ম্যাক্স অ্যান্ড মরিটজ পুরস্কারের জন্য এই মাঙ্গাটি  মনোনীত হয়।  ২০১৮ সালে তিনি ফ্রেঞ্চ জাপান এক্সপোতে *আ সাইলেন্ট ভয়েস* -এর জন্য *দারুমা ডি'অর মাঙ্গা* সম্মাননা এবং *টু ইওর ইটার্নিটি* -এর রচয়িতা হিসাবে *দারুমা দে লা মিলুর নুভেল সেরি* সম্মাননা পেয়েছিলেন। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৮৯-এ জন্ম
বিষয়শ্রেণী:জাপানি ভাষার লেখা থাকা নিবন্ধ
মালিন লেভানন

**মালিন ভলকানো লেভানন** (জন্ম: ১২ নভেম্বর ১৯৭৭), যিনি **মালিন ভলকানো** নামেও পরিচিত, তিনি একজন সুইডিশ অভিনেত্রী।

তিনি ডালার্নার গ্যাগনেফ অঞ্চলে বড় হয়ে ওঠেন। মালিন আট বছর বয়স থেকেই তার গ্রামে অনুষ্ঠিত বার্ষিক গ্রীষ্মকালীন নাটকে অভিনয় করতেন।   তিনি জের্জি গ্রোটোস্কির কাছ থেকে নাট্য শিক্ষাবিদ্যা অধ্যয়ন করেছেন এবং মাইক লেইয়ের চলচ্চিত্রের পদ্ধতির অনুসরতন করেন। 

*তজুভেদার*  চলচ্চিত্রে *মিন্না* চরিত্রে অভিনয়ের জন্য লেভানন ২০১৬ সালের সেরা মহিলা প্রধান চরিত্র হিসাবে *গুল্ডব্যাগেন* পুরস্কার পেয়েছিলেন।  *তজুভেদার* ছবিটি মোট পাঁচটি গুলডব্যাগেন পুরস্কার জিতেছে।  একই বছর তিনি *ফ্লকেন* চলচ্চিত্রে মাম্যান চরিত্রে অভিনয় করেন। এই চলচ্চিত্রে মালিন ও তার সহকর্মী ইভা মেলান্ডার তাদের অভিনয়ের জন্য বছরের সেরা চলচ্চিত্র জুটি হিসাবে ফিল্ম পাবলিকানিস্টর্নাস পুরস্কার জিতে নেন।  লেভানন আনা ওডেলের সাথে *অ্যাটারট্রাফেন* ছবিতেও অভিনয় করেছেন, যা ২০১৩ সালে ভেনিস চলচ্চিত্র উৎসবে *ক্রিটিকেরপ্রিস্টেট* বিভাগে এবং *সেরা প্রথম চলচ্চিত্র* হিসাবে পুরস্কার জিতেছিল।  *অ্যাটারট্রাফেন*  সেরা চলচ্চিত্র হিসেবে গুল্ডব্যাগেন পুরস্কারও জিতেছে। ২০১৬ সালে লেভানন বার্লিনে নর্দার্ন লাইটস অনুষ্ঠানে পুরস্কার জিতেছিলেন। 

লেভানন ইতালীয় চলচ্চিত্র *পর্নোড্রোম - উনা স্টোরিয়া ডাল ভিভোতে* এক গায়িকার ভূমিকায় অভিনয় করেছিলেন, যা ছিল এই চলচ্চিত্রের প্রধান মহিলা চরিত্র।  তিনি *আই স্কুগান অ্যাভ ভারমেন* ছবিতে  মিয়া চরিত্রে অভিনয় করেছেন।

২০১১ সালে, লেভানন এসভিটি টিভি চ্যানেলে সম্প্রচারিত ধারাবাহিক *অ্যানো ১৯৭০*-এ অভিনয় করেছিলেন। দ্যা ব্রিজ নামক টিভি ধারাবাহিকে তিনি ফিলিপ্পা চরিত্রে অভিনয় করেছিলেন।  ২০১২ সালে, লেভানন এক জনিপ্রিয় উপন্যাসের উপর ভিত্তি করে নির্মিত চলচ্চিত্র *গ্লান্টান-* এ কিয়া চরিত্রে অভিনয় করেছিলেন।  তিনি স্টকহোম আন্তর্জাতিক চলচ্চিত্র উৎসবে সম্মাননা পুরস্কার জিতেছেন। 

২০১৬ সালে, তিনি সিসি ফোরস এবং পিটার স্টর্মেয়ারের বিপরীতে *ব্ল্যাক উইডোজে*  টিভি ধারাবাহিকে অভিনয় করেন।  এই ধারাবাহিকটি *টিভি থ্রী*  চ্যানেলে সম্প্রচারিত হয়েছিল। 

## তথ্যসূত্র

বিষয়শ্রেণী:২১শ শতাব্দীর সুয়েডীয় অভিনেত্রী
বিষয়শ্রেণী:১৯৭৭-এ জন্ম
বিষয়শ্রেণী:জীবিত ব্যক্তি